Benno Ohnesorg
Benno Ohnesorg (15. marraskuuta 1940 Hannover – 2. kesäkuuta 1967 Länsi-Berliini) oli opiskelija ja pasifisti, jonka kuolema oli suuri uutistapaus. Karl-Heinz Kurras -niminen poliisi ampui hänet Iranin šaahin Mohammad Reza Pahlavin vastaisessa mielenosoituksessa. Vaikka Ohnesorg ei ollutkaan opiskelijaliikkeen johtohahmoja, hänestä tuli kuolemansa jälkeen marttyyrihahmo.
Otto Karl von Rosen
Otto Karl Robert von Rosen (11. toukokuuta 1884 Solna, Ruotsi – 26. toukokuuta 1963 Breared, Halland, Ruotsi) oli ruotsalainen paroni, joka oli Saksan palveluksessa ensimmäisen maailmansodan aikana ja yritti sabotoida Norjasta Venäjälle Pohjois-Suomen läpi suuntautunutta sotatarvikkeiden kuljetuksia muun muassa levittämällä pernaruttobakteereita. Pernaruttoa oli tarkoitus tartuttaa kuljetuksissa käytettyihin hevosiin ja poroihin.